**СИСТЕМА**

за определяне на резултатите при провеждането на конкурс за длъжността **„директор на дирекция”,** дирекция „Административно, правно и финансово обслужване” в Национална агенция за професионално образование и обучение - 1 щатна бройка

**(публ. 21.08.2023 г.)**

При спазване на чл.40 от Наредбата за провеждане на конкурсите и подбора при мобилност на държавни служители (НПКПМДСл.), комисията обсъди и одобри задачите за провеждане на практическия изпит.

В съответствие с разпоредбата на чл. 34, ал. 5 и ал. 6 от НПКПМДСл., конкурсната комисия реши:

1. Времето за провеждане на практическия изпит **е 120 минути.**

2. Максималният резултат от практическия изпит е **5,00 точки.**

3. Минималният резултат, при който практическият изпит ще се счита за успешно издържан е **4,00 точки.**

4. Оценяването ще се извършва по **5** - **степенна скала.** Въз основа на изпълнението на задачите членовете на комисията поставят индивидуална оценка на кандидата, която е средноаритметична от оценките му по отделните критерии. При изчисленията резултатът се закръглява с два знака след десетичната запетая.

5. Резултатите са както следва:

 - цялостното изпълнение на практическата задача напълно съответства на зададените указания - резултат 5 точки;

1. цялостното изпълнение в голяма степен отговаря на указанията - резултат 4 точки;
2. цялостното изпълнение е с пропуски и отклонения от зададените указания -
резултат 3 точки;
3. не е налице цялостно изпълнение на задачата, допуснати са сериозни пропуски
и отклонения от зададените указания - резултат 2 точки;
4. изпълнението на задачата не отговаря на указанията - резултат 1 точка.

6. Комисията прие, че интервюто е с по-голяма относителна тежест, поради което резултатите от практическия изпит ще се умножат с **коефициент 3**, а резултатите от интервюто ще се умножат с **коефициент 5.**

На основание чл. 42, ал. 1 от НПКПМДСл., комисията реши:

1. Минималният резултат, при който кандидатът ще се счита за успешно издържал интервюто, е **4,00 точки.**

2. Въз основа на отговорите на кандидата всеки член на конкурсната комисия вписва своята преценка във Формуляр за преценка на кандидати от интервю – Приложение № 6 към чл. 42, ал. 4 от НПКПМДСл.

3. Общият резултат, вписан във Формуляра за преценка на кандидати от интервю от всеки член на комисията, е средноаритметична величина от оценките по отделните компетентности по 5-степенна скала.

4. Общият резултат от интервюто на всеки кандидат е средноаритметична величина от оценката на членовете на конкурсната комисия по 5-степенна скала. При изчисленията резултатът се закръглява с два знака след десетичната запетая.

5. При постигнат на интервюто резултат под минималния 4,00 кандидатът не сформира окончателен резултат и не се класира.

Съгласно чл. 43, ал. 1 от НПКПМДСл окончателният резултат на кандидата е сбор от резултатите, получени на практическия изпит и на интервюто, умножени съответно с коефициенти 3 и 5, определени от комисията.